CELEX: C2005/229/04
Language: et
Date: 2005-09-17 00:00:00
Title: Euroopa Kohtu (kolmas koda) 7. juuli 2005. aasta otsus kohtuasjas C-227/03 (Rechtbank te Amsterdami eelotsusetaotlus): A. J. van Pommeren-Bourgondiën versus Raad van bestuur van de Sociale verzekeringsbank (Sotsiaalkindlustus — Määrus (EMÜ) nr 1408/71 — Reguleerimisala — Invaliidsuspension — Hüvitiste saamise õiguse säilimine elama asumisel teise liikmesriiki)

17.9.2005   
            
            
               ET
            
            
               Euroopa Liidu Teataja
            
            
               C 229/2
            
         EUROOPA KOHTU
   (kolmas koda)
   7. juuli 2005. aasta otsus
   kohtuasjas C-227/03 (Rechtbank te Amsterdami eelotsusetaotlus): A. J. van Pommeren-Bourgondiën versus Raad van bestuur van de Sociale verzekeringsbank (1)
   
   (Sotsiaalkindlustus - Määrus (EMÜ) nr 1408/71 - Reguleerimisala - Invaliidsuspension - Hüvitiste saamise õiguse säilimine elama asumisel teise liikmesriiki)
   (2005/C 229/04)
   Kohtumenetluse keel: hollandi
   Kohtuasjas C-227/03: A. J. van Pommeren-Bourgondiën v. Raad van bestuur van de Sociale verzekeringsbank, mille esemeks on Euroopa Kohtule EÜ artikli 234 alusel Rechtbank te Amsterdami (Madalmaad) 21. mai 2003. aasta otsusega esitatud eelotsusetaotlus, mis saabus Euroopa Kohtusse 26. mail 2003, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet (ettekandja), S. von Bahr, U. Lõhmus ja A. Ó Caoimh; kohtujurist: F. G. Jacobs, kohtusekretäri abi: H. von Holstein, 7. juulil 2005 otsuse, mille resolutiivosa on järgmine:
   EÜ artikliga 39 on vastuolus liikmesriigi õigusaktid, mille kohaselt tema territooriumil igasuguse kutsetegevuse lõpetanud isik on teatud sotsiaalkindlustusliikide osas kohustuslikult kindlustatud vaid siis, kui tema elukoht on selles liikmesriigis, samas, kui see isik on selle liikmesriigi õigusaktide alusel kohustuslikult kindlustatud teiste sotsiaalkindlustusliikide osas ka siis, kui tema elukoht on mõnes muus liikmesriigis, niivõrd kui vabatahtliku kindlustuse tingimused on sotsiaalkindlustusliikide puhul, mille puhul kohustuslik kindlustus on lõppenud, kohustusliku kindlustuse tingimustest ebasoodsamad.
   
      (1)  ELT C 171, 19.7.2003.